Liela augstuma ietekme attiecas uz palielinātu ietekmi uz klimatu no emisijām, kuras rodas lielā augstumā. Lidmašīnām, kuras lido lielā augstumā, ir tieša ietekme uz klimatu, jo aviācijas degviela sadegot rada oglekļa dioksīda izmešus. Taču lidošanai uz klimatu ir arī netieša ietekme, jo emisijas rodas lielā augstumā. Netieši rodas gan siltinošs efekts, jo lielā augstumā veidojas mākoņi (ūdens tvaiks ir spēcīga SEG), gan dzesējoša ietekme, jo daļiņu emisijas atspoguļo ienākošo saules starojumu atpakaļ kosmosā. Cik lielā mērā pastiprinās ietekme uz klimatu, ir atkarīgs no emisiju rašanās augstuma, kas savukārt atkarīgs no ceļa garuma (jo tas lielāks, jo augstāk lido lidmašīna). Mēs aprēķinos izmantojām palielināšanos par 0 % lidojumos, kas īsāki par 500 km, 70 % visos lidojumos pāri par 1000 km un lineāru palielināšanos no 0 līdz 70 % lidojumos starp 500 un 1000 km. Aplēšu izskaidrojumos esam soli pa solim parādījuši, kā tieši mēs rēķinājām.